Andžejs Vajda

Andžejs Vitolds Vajda (, dzimis , miris ) bija poļu teātra un kinorežisors, ievērojams "Polijas kinoskolas" pārstāvis. Viņš tiek uzskatīts par vienu no pasaulē slavenākajiem kinorežisoriem.

Saņēmis Kinoakadēmijas goda balvu par mūža ieguldījumu kinomākslā, kā arī daudzas citas balvas, tai skaitā Zelta palmas zaru, Venēcijas kinofestivāla Goda Zelta lauvu un Berlīnes starptautiskā kinofestivāla Goda Zelta lāci. Īpaši pazīstams ar savu Otrā pasaules kara triloģiju, kas sastāv no filmām "Paaudze" (Pokolenie, 1955), "Kanāls" (Kanal, 1956) un "Pelni un dimants" (Popiół i diament, 1958).

Četras viņa filmas bijušas nominētas Amerikas Kinoakadēmijas balvai kategorijā "Labākā starptautiskā spēlfilma": "Apsolītā zeme" (Ziemia Obiecana, 1975), "Vilko kalpones" (Panny z Wilka, 1979), "Dzelzs cilvēks" (Człowiek z żelaza, 1981) un "Katiņa" (Katyń, 2007).

Filmogrāfija 
Andžejs Vajda bija Polijas kinoskolas virziena pārstāvis. Uzņēmis vairāk nekā 50 filmas, tai skaitā:
 kara filmas:
 "Paaudze" (Pokolenie, 1955);
 "Kanāls" (Kanal, 1956);
 "Pelni un dimants" (Popiół i diament, 1958);
 politiskas filmas:
 "Marmora cilvēks" (Człowiek z marmuru, 1976);
 "Dzelzs cilvēks" (Człowiek z żelaza, 1981);
 "Dantons" (Danton, 1982);
 "Velni" (Les possédes, 1988, pēc Dostojevska);
 "Katiņa" (Katyń, 2007).
 Ekranizējis arī poļu literatūras klasikas darbus:
 "Pelni" (Popioly, 1965, pēc Žeromska);
 "Kāzas" (Wesele, 1973, pēc Vispjaņska);
 "Apsolītā zeme" (Ziemia Obiecana, 1974, pēc Rejmonta);
 "Pans Tadeušs" (Pan Tadeusz, 1999, pēc Mickēviča).

Pēdējā Vajdas filma "Pēcattēls" (Powidoki, 2016) uzņemta par poļu avangarda mākslinieka Vladislava Stšemiņska pēdējo dzīves posmu.

Atsauces

Ārējās saites 

 

 Poļu filmas

Poļu kinorežisori
Triju Zvaigžņu ordeņa komandieri
Kinoakadēmijas goda balvas ieguvēji
BAFTA kino balvas ieguvēji (cilvēki)
BAFTA Fellowship balvas ieguvēji
Cēzara balvas ieguvēji
Eiropas Kino balvas ieguvēji
Ar Draudzības ordeni apbalvotie (Krievija)
Podlases vojevodistē dzimušie
Zelta palmas zara ieguvēji
Ar ordeni "Par nopelniem Lietuvas labā" apbalvotie
Ar Kņaza Jaroslava Gudrā ordeni apbalvotie